b'\n_START_ARTICLE_\nSturmey-Archer\n_START_SECTION_\nHistorikk\n_START_PARAGRAPH_\nTidlig p\xc3\xa5 1900-tallet utviklet og patentbeskyttet ingeni\xc3\xb8ren William Reilly og journalisten Henry Sturmey hvert sitt tretrinns navgirsystem. L\xc3\xb8sningene hadde tilsvarende indre struktur, med en enkelt planetserie som ga tre utvekslinger, et reduksjonsgir, direkte-overf\xc3\xb8ring, og et overdrive._NEWLINE_Sturmey og Reilly ble introdusert til hverandre av den kjente sykkeljournalisten F.T. Bidlake. Alfred Pellant hadde i et brev til Bidlake fortalt at han arbeidet med Reilly p\xc3\xa5 et tretrinns navgir. En stund etter fortalte ogs\xc3\xa5 Sturmey om sitt arbeid med en ny l\xc3\xb8sning. Bidlake fortalte dette til Frank Bowden, administrerende direkt\xc3\xb8r av sykkelprodusenten Raleigh._NEWLINE_Reilly presenterte l\xc3\xb8sningen for Bowden omtrent samtidig med at Sturmey patentbeskyttet sin l\xc3\xb8sning. Kort etter ble et fellesm\xc3\xb8te avholdt, der det ble kommet til enighet at Bowden skulle f\xc3\xa5 bygget Reillys nav med navnet Sturmey-Archer._NEWLINE_Selskapet ble stiftet som syndikatet the Three-Speed Gear Syndicate den 28. januar 1903.'